CELEX: 62009CN0072
Language: mt
Date: 2009-02-18 00:00:00
Title: Kawża C-72/09: Talba għal deċiżjoni preliminari mressqa mill-Cour de cassation (Franza) fit- 18 ta’ Frar 2009 – Établissements Rimbaud SA vs Directeur général des impôts, Directeur des services fiscaux d’Aix-en-Provence

1.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 102/12
            
         Talba għal deċiżjoni preliminari mressqa mill-Cour de cassation (Franza) fit-18 ta’ Frar 2009 – Établissements Rimbaud SA vs Directeur général des impôts, Directeur des services fiscaux d’Aix-en-Provence
   (Kawża C-72/09)
   2009/C 102/18
   Lingwa tal-kawża: Il-Franċiż
   
      Qorti tar-rinviju
   
   Cour de cassation
   
      Partijiet fil-kawża prinċipali
   
   
      Rikorrenti: Établissements Rimbaud SA
   
      Konvenuti: Directeur général des impôts, Directeur des services fiscaux d’Aix-en-Provence
   
      Domanda preliminari
   
   L-Artikolu 40 tal-Ftehim dwar iż-Żona Ekonomika Ewropea jipprekludi leġiżlazzjoni bħal dik li tirriżulta mill-Artikoli 990 D et seq. tal-Kodiċi Ġenerali tat-Taxxa, fil-verżjoni tagħhom applikabbli dak iż-żmien, li teżenta mit-taxxa ta’ 3 % fuq il-valur fis-suq tal-proprjetà immobbli li tinsab fi Franza lill-kumpanniji li għandhom is-sede ta’ tmexxija effettiva tagħhom fi Franza u li, fir-rigward ta’ kumpannija li m’għandhiex is-sede ta’ tmexxija effettiva tagħha f’pajjiż fiż-Żona Ekonomika Ewropea, mhux membru tal-Unjoni Ewropea, tagħmel dik l-eżenzjoni suġġetta jew għal konvenzjoni dwar għajnuna amministrattiva, iffirmata bejn Franza u dan l-Istat bil-għan li jiġu miġġielda l-evażjoni u l-evitar tat-taxxa, jew għaċ-ċirkustanza li, b’applikazzjoni ta’ trattat li jinkludi klawżola ta’ non-diskriminazzjoni abbażi tan-nazzjonalità, dawn il-persuni ġuridiċi m’għandhomx ikunu suġġetti għal taxxa akbar minn dik li għaliha huma suġġetti l-kumpanniji stabbiliti fi Franza?